b'\n_START_ARTICLE_\nPorat\n_START_SECTION_\nGeografija\n_START_PARAGRAPH_\nPorat le\xc5\xbei na severozahodni obali Krka, na koncu jugozahodne strani \xc5\xa1irokega Malinskega zaliva, nad manj\xc5\xa1im zaliv\xc4\x8dkom, zahodno od Malinske. Kraj je s cesto povezan z ostalimi naselji na otoku._NEWLINE_Na koncu okoli 60 m \xc5\xa1irokega in 100 m dolgega zaliv\xc4\x8dka je manj\xc5\xa1i pomol, pri katerem je globina morja do 1,5 m. Na za\xc4\x8detku vstopa v zaliv\xc4\x8dek je okoli 70 m dolg kolenast valobran, na katerem je mo\xc5\xbeen privez plovil z ugrezom do 2 m. Majhna luka je  dobro zavarovana pred vsemi vetrovi, le morje lahko postane pri mo\xc4\x8dnej\xc5\xa1i burji valovito.\n_START_SECTION_\nZgodovina\n_START_PARAGRAPH_\nFran\xc4\x8di\xc5\xa1kanski samostan, ki stoji zahodno od naselja je bil postavljen okoli leta 1500. Samostan je dana\xc5\xa1njo podobo dobil v 17. stoletju. Ob samostanu stoji cerkev sv. Marije Magdalene, postavljena v sredini 16. stoletja._NEWLINE_Zahodno od Porata nad zaliv\xc4\x8dkom Sv. Martin se nahajajo ru\xc5\xa1evine benediktinkega samostana in cerkvice iz 12. stoletja.'